เอนเตอร์เทน@โฮม 21/04/60 CD
ศุกร์ 21 เมษายน หารอบฉาย กระท่อมเหนือปาฏิหาริย์ หนังซึ้งแห่งปีแล้วก็หาทางฟังเพลงประกอบสุดไพเราะด้วย นอร่า โจนส์ เพิ่งปล่อยมิวสิกวิดีโออิงการเมืองประกอบซิงเกิ้ลล่าสุด ตบท้ายด้วยชิ้นงานใหม่ล่าสุดจาก เฮดการ์ด ดีเจหนุ่มเดนมาร์กมาให้ฟังกันเพลินๆ,ศิลปิน – รวมศิลปินมากหน้าหลายตา (Coldplay) ,อัลบั้ม – OST The Shack ,จัดจำหน่าย – วอร์เนอร์ มิวสิค,แนวเพลง – คันทรี่-ป๊อป,The Shack (ฉายในไทย 20 เม.ย.นี้) เป็นหนังดราม่าสุดอบอุ่นแสนซึ้งใจ ที่ดัดแปลงจากนิยายขายดีชื่อเดียวกับหนัง ของ วิลเลี่ยม พี ยัง ซึ่งวางแผงครั้งแรกเมื่อกลางปี 2007 และขายได้มากกว่า 1 ล้านเล่มในปีเดียว ก่อนที่จะขายได้มากกว่า 10 ล้านเล่มในปีถัดมา อีกทั้งยังครองอันดับ 1 นิยายขายดีของ นิวยอร์ก ไทมส์ ตั้งแต่เดือนมิถุนายน 2008 จนถึงต้นปี 2010 ด้วย ความซาบซึ้งใจจากตัวอักษรถูกถ่ายทอดสู่จอภาพยนตร์โดยผู้กำกับ สจ๊วต เฮเซลไดน์ และวางโปรแกรมเข้าฉายในบ้านเราหลังอเมริกาเกือบ 2 เดือน เพื่อเป็นทางเลือกให้กับคนรักหนังที่ดูหนังแอ็กชั่นฟอร์มยักษ์แล้ว วีคเอนด์นี้อาจอยากเปลี่ยนรสชาติเพื่ออรรถรสในการทำความเข้าใจชีวิตบ้าง,เพลง When I Pray For You โดย แดน แอนด์ เชย์ ,ขอขอบคุณ DanAndShay ,When I Pray For You (3 กุมภาพันธ์ 2017) โดย แดน แอนด์ เชย์ ดูโอ้หนุ่มคันทรี่ ขนานแท้จากแนชวิล ถ่ายทอดเรื่องราวของหนังลงมาไว้ในเพลงได้อย่างจับจิตจับใจ ใครอยากเข้าใจหัวอกของคนเป็นพ่อ ถ้ายังไม่มีโอกาสสัมผัสประสบการณ์ตรง ก็คงมีเพลงนี้แหละ ที่พอจะทำให้เข้าถึงได้บ้าง ในขณะที่ Keep Your Eyes On Me เพลงโปรโมตหลักของหนังที่ได้ ทิม แม็คกรอว์ กับ เฟธ ฮิล มาร่วมร้อง อ้อ อย่ามัวแต่จับจ้อง แซม เวิร์ทธิงตั้น เพลิน จนเมิน วิลลี่ ล่ะ ก็นายวิลลี่คนนี้แหละที่พยุงรายได้ของหนังว่าจะไปถึง 100 ล้านมั้ย,เพลง Keep Your Eyes On Me โดย ทิม แม็คกรอว์ และ เฟธ ฮิล ,ขอขอบคุณ Atlantic Records,ศิลปิน – นอร่า โจนส์ (Norah Jones) ,ซิงเกิ้ล – Flipside ,จัดจำหน่าย – ยูนิเวอร์แซล มิวสิค,แนวเพลง – ป๊อป ,Flipside (28 พฤศจิกายน 2016) มาถูกจังหวะ นอร่า โจนส์ ปล่อยมิวสิกวิดีโอซิงเกิ้ลสะท้อนบทบาททางการเมือง นี่เป็นซิงเกิ้ลที่สองจากอัลบั้ม Day Breaks (7 ตุลาคม 2016) ที่มีความหมายเกี่ยวกับการเมืองและสังคม โดยเพลงนี้ได้ผู้กำกับ แซม คุ้น มาตีความออกมาเป็น เรื่องราวสะท้อนให้เห็นถึง การเคารพต่อสิทธิตนเอง และบทบาทสำคัญของการแสดงออกทางความคิดเห็น โดยมีซาวด์ดนตรีที่เร่งเร้าและทะมึนเป็นส่วนขับเคลื่อนอารมณ์ ฉันเห็นข่าวและเรื่องราวต่างๆ ที่กำลังเกิดขึ้นบนโลกใบนี้ และในประเทศนี้ในช่วงสองสามปีที่ผ่านมา มันพลิกผันและบ้าคลั่งมาก พอฉันฟังเพลง Compared to What ของ Les McCann ซึ่งเพลงนี้มีเนื้อหาเกี่ยวกับการเมืองและมีจังหวะดนตรีที่เจ๋งมากๆ ฉันจึงได้แรงบันดาลใจมาจากสิ่งเหล่านี้แล้วทำออกมาเป็นเพลงนี้ค่ะ นอร่ากล่าว,เพลง Flipside โดย นอร่า โจนส์ ,ขอขอบคุณ norahjonesVEVO,ศิลปิน – เฮดการ์ด (Hedegaard) ,ซิงเกิ้ล – Thats Me,จัดจำหน่าย – ยูนิเวอร์แซล มิวสิค,แนวเพลง – ป๊อป-แดนซ์ ,Thats Me (9 มีนาคม 2017) เป็นซิงเกิ้ลล่าสุดจาก รัสมุส เฮดการ์ด หรือที่รู้จักกันในนาม เฮดการ์ด ศิลปินดีเจ/โปรดิวเซอร์หนุ่มวัย 28 ปี (เกิด 25 กรกฎาคม 1988) ชาวเมืองแรนเดอร์ส ประเทศเดนมาร์ก ที่แจ้งเกิดเปรี้ยงปร้างจาก Happy Home เมื่อต้นปี 2014 ล่าสุดผลงานใหม่อัดแน่นด้วยซาวด์ดนตรี กู้ด ไวบ์ สไตล์ เออร์แบน อีเลคโทร พร้อมพาคุณไปเพลิดเพลินกับบทเพลงจังหวะกำลังดีตลอดซัมเมอร์นี้,เพลง Thats Me โดย เฮดการ์ด ,ขอขอบคุณ HedegaardVEVO,Entertain@Home ตื่นเต้นมาก เมื่อเห็น Winner ปล่อยทีเซอร์ Fate Number For มาให้แฟนๆได้กรี๊ดกัน ล่าสุดเมื่อวันที่ 4 เมษายน ค่ายวายจี เอ็นเตอร์เทนเม้นต์ ปล่อย Really Really กับ Fool จากซิงเกิ้ลอัลบั้มล่าสุดของ 4 หนุ่มออกมาให้ได้ชมกันแล้ว,เพลง Really Really โดย วินเนอร์ ,ขอขอบคุณ WINNER,โชว์ไทม์
ศุกร์ 21 เมษายน หารอบฉาย กระท่อมเหนือปาฏิหาริย์ หนังซึ้งแห่งปีแล้วก็หาทางฟังเพลงประกอบสุดไพเราะด้วย นอร่า โจนส์เพิ่งปล่อยมิวสิกวิดีโออิงการเมืองประกอบซิงเกิ้ลล่าสุด ตบท้ายด้วยชิ้นงานใหม่ล่าสุดจาก เฮดการ์ด
เอนเตอร์เทน@โฮม 21/04/60 CD,โชว์ไทม์,กระท่อมเหนือปาฏิหาริย์,เพลง,ซีดี